EkBass/fiwiki-20250220-pages-articles huggingface dataset:
David North (sarjakuvahahmo)

David North, syntynyt nimellä Christoph Nord, on Marvel Comicsin sarjakuvahahmo. Hänet tunnettiin alun perin nimellä Maverick ja myöhemmin Agentti Zerona. ==Kyvyt== North on mutantti, mutta hän menetti kykynsä useiden muiden mutanttien tapaan M-päivänä. Aikaisemmin hänen ensisijainen mutanttikykynsä oli sulauttaa itseensä liike-energiaa vastaanottamistaan iskuista. Vaikka tälle kyvylle olikin rajansa, North pystyi selviytymään muun muassa suurista pudotuksista ja yliluonnollisen voimakkaiden vastustajien iskuista haavoittumatta. Astuttuaan Ase-X -ohjelmaan vapaaehtoisena, North sai myös heikon paranemiskyvyn, jonka avulla hän kykeni parantumaan lievistä ja keskinkertaisista haavoista normaalia ihmistä nopeammin. Se myös teki Northista immuunin useimmille sairauksille ja myrkyille sekä vähänsi tämän luontaista ikääntymistä. Myöhemmin North kuitenkin sairastui mutantteja tappaneeseen tautiin, joka vähänsi hänen kykyjensä tehoaan ja myös hänen paranemiskykynsä paloi loppuun taistelussa tautia vastaan. Kun North melkein kuoli taudin myötä ja telepaatti Elena Ivanova elvytti hänet, Northin sulauttamiskyky kehittyi. Sulautettuaan energiaa, Northin täytyi purkaa se voimakkaina lämpöpurkauksina. Hän kykeni myös kanavoimaan energiaa fyysisiin hyökkäyksiin kehittäen näin iskujensa voimaa yli-inhimillisille tasoille. North, David North, David
Gary-Chicagon kansainvälinen lentoasema

Gary-Chicagon kansainvälinen lentoasema (; ) on julkinen lentoasema 5 kilometriä luoteeseen Garyn kaupungin liikekeskuksesta Indianassa, Yhdysvalloissa. Lentoasema palvelee Chicagon metropolialuetta ja sijaitse 40 kilometriä kaakkoon Chicagosta. Lentoaseman toiminnasta vastaa Gary Chicago Airport Authority. Lentoasema on Chicagon metropolialueen kolmanneksi tärkein. Vuonna 2006 lentoaseman laajennukseen osoitettiin 48 miljoonaa dollaria liittovaltion varoja seuraavan kymmenen vuoden ajaksi. == Aiheesta muualla == * Lentoaseman viralliset sivut * Luokka:Indianan liikenne Luokka:Yhdysvaltain lentoasemat Luokka:Indianan rakennukset ja rakennelmat
Brad Sucks

Brad Turcotte, taiteilijanimeltään Brad Sucks, on kanadalainen muusikko, joka tekee copyleft-lisensoitua musiikkia. Hänellä on levytyssopimus Magnatune- levy-yhtiön kanssa. Turcotte perusti internet-sivustonsa vuonna 2002. Hänen ensimmäisen albuminsa oli vuonna 2003 verkossa julkaistu I Don’t Know What I’m Doing. Hänen toinen albuminsa julkaistiin 8. syyskuuta 2008 nimellä Out of It. Vuonna 2003 Turcotte teki yhteistyössä muutaman muun muusikon kanssa konseptialbumin Outside the Inbox, jonka kappaleet saivat aiheensa roskapostien otsikoista. Uusin albumi Guess Who's Mess julkaistiin 2012 loppupuolella. == Julkaisuhistoria == * I Don’t Know What I’m Doing (2003) * Out of It (2008) * Guess Who's Mess (2012) == Lähteet == == Aiheesta muualla == * Virallinen sivusto Luokka:Kanadalaiset muusikot Luokka:Syntymävuosi puuttuu Luokka:Elävät henkilöt
Naratšanski

Naratšin kansallispuisto, Naratšanski tai Narotšanski eli (, ) on kansallispuisto, joka sijaitsee Valko-Venäjän luoteisosissa lähes kokonaan Minskin alueella, noin 150 km:n päässä Minskistä.Республики Беларусь Атлас автомобильных дорог1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. Järviluonto ja -matkailu ovat alueen paikallisia vetonauloja; kalastus etenkin alueen kymmenessä suurimmassa järvessä on suosittua. Республикa Беларусь Атлас охотника и рыболоба - Минская область 1:200 000 (1:40 000- 1:65 000). РУП "Белкартография", Minsk, 2008. ISBN 978-985-508-026-9. Suurin järvistä on Naratš- eli Narotš-järvi (), jonka pinta-ala 80 km² ja keskisyvyys 9 m. Metsiä on noin puolet puiston pinta-alasta. Mäntymetsät ovat hallitsevia, lisäksi esiintyy melkoisesti seka- ja koivumetsää; kansallispuiston "Karjalan koivikot" ovat valkovenäläisittäin harvinaisia. Alueella pesii noin 185 lintulajia, joista 24 on luokiteltu harvinaisiksi. Минск и окрестнoсти - Minsk and Surroundings. Minsk, Вышэйшая школа, 2008. ISBN 978-985-06-1420-9. & Kansallispuisto on perustettu 1999. Sen pinta-ala on nykyään 973 neliökilometriä, josta kansallispuistohallinnon maa- ja vesialueita on 69 % ja loput 31 % on muiden maanomistajien hallussa. Kansallispuiston hallinto on Naratšin kaupunkityyppisessä taajamassa. == Lähteet == == Aiheesta muualla == *Национальный парк Нарочанский национальный парк http://www.floranimal.ru *Kansallispuiston kotisivujen kuvaus alueen ilmastosta ja luonnonoloista *Narotšanski krai Luokka:Valko-Venäjän kansallispuistot Luokka:Minskin alue
Vicarius filii dei

Vicarius filii dei (tai Vicarivs Filii Dei) on joissain historiallisissa yhteyksissä paavista käytetty nimitys, joka on latinaa ja tarkoittaa kirjaimellisesti ”Jumalan pojan sijaista”. Se on muunnos arvonimestä Vicarius Christi (”Kristuksen sijainen”), jota katolinen kirkko käyttää piispoista, siis myös Rooman piispasta eli paavista. Aikaisin tunnettu lähde tämän nimen käytöstä on Konstantinuksen lahjakirjana tunnettu kuuluisa varhaiskeskiajalla väärennetty asiakirja, johon paavit myöhemmin vetosivat. Nimi esiintyy useita kertoja roomalaiskatolisten omassa kirjallisuudessa, mutta nykyään nimeä ei enää käytetä. Arvonimeen kiinnitettiin huomiota 1600-luvulla, kun protestantit päättelivät sen avulla paavin olevan antikristus. Martti Lutherin kannattaja Andreas Helwig julkaisi vuonna 1612 Wittenbergissä kirjoituksen Antichristus Romanus, in proprio suo nomine, numerum illum Apocalypticum (DCLXVI) continente proditus, jossa hän kiinnitti huomiota siihen, että kun nimen vicarivs filii dei latinalaisten kirjainten lukuarvot lasketaan yhteen, saadaan tulokseksi Raamatussa mainittu ”pedon luku” 666, joka Ilmestyskirjassa on antikristuksen tunnus. Kirjainten lukuarvot (V=5, i=1, C=100, D=500, L=50) Kirjaimet joilla ei ole lukuarvoa (a, r, f, s ja e) lasketaan nollaksi. (5+1+100+1+5+1+50+1+1+500+1) = 666 Lukuarvo 666 voidaan saada monista muistakin nimistä, mutta havainto sopi hyvin yhteen uskonpuhdistuksen aikana vallinneeseen yleiseen käsitykseen, jonka mukaan roomalaiskatolinen kirkko tai paavi itse oli Ilmestyskirjan peto. Nykyään protestantit ovat pitkälti luopuneet tästä käsityksestä. Kirkkokuntana adventistit katsovat paavin vallan edelleen täyttävän Raamatun kuvaukset pedosta. Uriah Smith esitti 1866 tulkinnan Seitsemännen päivän adventisteille, joiden parissa se on edelleen suosiossa. Adventistien johtaja Le Roy Froom oikoi vuonna 1948 kirkkokunnassa vallalla olleita käsityksiä.Dubious Pictures of the Tiara, The Ministry, November, 1948 Ainakin paavit Leo IX ja Paavali VI ovat käyttäneet virallisissa asiakirjoissa arvonimeä Vicarius filii dei. Arvonimi on nähty paavin tiarassa vuonna 1845 Gregorius XVI:n aikana, mutta sen jälkeen se on poistettu tiaroista, eikä tiaroja ole tallella aiemmalta ajalta. Tosiasiassa, adventistien mukaan, mitään tällaista paavin tiaraa ei ole löydetty tai nähty. Lisäksi jokaisella paavilla on oma tiaransa eikä heitä kruunata sellaisella tiaralla, jossa kyseinen teksti olisi. Protestanttiset evankelistat ovat väärentäneet eri tiaroista otettuja valokuvia. ==Lähteet== Luokka:Paaviuden historia Luokka:Latinankieliset fraasit
Thomas Bland Strange

Thomas Bland Strange (15. syyskuuta 1831 Meerut, Intia – 9. heinäkuuta 1925) oli brittiläinen kenraalimajuri. Hänet tunnetaan parhaiten osallistumisestaan Saskatchewanin kapinan kukistamiseen vuonna 1885. Hän oli naimisissa Maria Elinorin kanssa ja heille syntyi kaksi poikaa ja kolme tytärtä. Thomas syntyi vuonna 1831 Henry Francis Strangen ja Maria Letitia Blandin perheeseen Meerutissa Intiassa, joka oli hänen Brittiläisessä armeijassa palvelevan isänsä sotilasosaston komennuspaikka. Hän sai koulutuksensa Edinburgh Academyssä ja Lontoon Woolwichissä sijaitsevassa Royal Military Academyssä, josta hän valmistui tykkimieheksi. Pian valmistuttuaan hän sai ensimmäisen komennuksensa Gibraltarille 17. joulukuuta 1851. Kaksi vuotta myöhemmin hänet ylennettiin luutnantiksi ja siirrettiin Jamaikalle. Thomas palasi takaisin Englantiin 1856, mutta jo seuraavana vuonna hänet komennettiin taltuttamaan Sepoykapinaa Intiassa. Vietettyään lyhyen aikaa Englannissa Thomas otti pestin Kanadassa, jossa hän toimi neuvonantajana ja tarkastajana Kanadan armeijassa. Vuonna 1882 hän oli palvellut armeijassa 30 vuotta ja armeijan säädösten mukaan hänen täytyi jäädä eläkkeelle, joten hän hankki hevostilan nykyisen calgaryn kaupungin itäpuolelta. Hän kasvatti tilallaan hevosia armeijan ratsuväen käyttöön. Saskatchewanin kapinan puhjettua vuonna 1885, hänen hyvä ystävänsä puolustusministeri Adolphe-Philippe Caron pyysi häntä perustamaan puolustusosaston Albertan provinssin alueelle. Joukko koostui lähinnä kokemattomista miehistä sekä joistakin Kanadan ratsupoliisin joukoista. Kapinan aikana joukko osallistui Battle of Frenchman's Butte-taisteluun, jossa joukot taistelivat Big Bearin johtamia cree-intiaaneja vastaan. ==Lähteet== Luokka:Brittiläiset kenraalit Luokka:Kanadalaiset kenraalit Luokka:Vuonna 1831 syntyneet Luokka:Vuonna 1925 kuolleet
Gummeruksen suuri koirakirja

Gummeruksen suuri koirakirja on Gummeruksen kustantama tietokirja. Kirja on suomennos teoksesta The Complete Dog Book. Kirja ilmestyi vuonna 1997. Kirjan suomensi Diana Södersved. Kirjan valokuvat on ottanut John Daniels. Kirja käsittelee koirien hoitoa ja kasvattamista sekä koulutusta. Kirjassa mainitaan myös useita koirarotuja. ==Katso myös== *luettelo koiraroduista Luokka:Vuoden 1997 kirjat Luokka:Suomalaiset tietosanakirjat
Albin Ikonen

Albin Ikonen (18. joulukuuta 1884 JoroinenOtavan Iso tietosanakirja, Otava 1968, osa 3, palsta 1127 – 5. syyskuuta 1965 KokemäkiOtavan Iso tietosanakirja, Otava 1967, osa 10 (ei sivunumeroa)) oli suomalainen kuvanveistäjä. Kuvanveistäjäurallaan Ikonen oli tunnettu erityisesti puuveistoksistaan. Hän veisti maalauksenomaisia reliefejä kansanomaiseen tyyliin, muun muassa Seitsemän veljestä ja Kotkan kaupungintaloon Tukinuittaja. == Teoksia == * Tukinuittajat, puureliefi. Kotkan kaupungintalo 1933 == Lähteet == ==Aiheesta muualla== * Ikosen suvun jälkeläistaulut * Puusta veistettyjä kansanlauluja, Suomen Kuvalehti, 26.01.1929, nro 4, s. 22, Kansalliskirjaston digitaaliset aineistot * Hongan vuolija, Seura, 12.05.1937, nro 19, s. 11, Kansalliskirjaston digitaaliset aineistot Luokka:Suomalaiset kuvanveistäjät Luokka:Vuonna 1884 syntyneet Luokka:Vuonna 1965 kuolleet
Glargiini-insuliini

Glargiini-insuliini on pitkävaikutteinen biosynteettinen ihmisinsuliinijohdos, jota käytetään diabeteksen hoitoon kerran päivässä pistettävänä perusinsuliinina. Sen vaikutus kestää noin vuorokauden melko tasaisena. Sitä käyttää 40 000 suomalaista noin 100 000:sta insuliinivalmisteiden käyttäjästä. Sen kauppanimiä ovat Lantus ja Optisulin. Glargiini tuli Suomessa käyttöön vuonna 2003. Sitä ennen se oli vuodesta 2000 käytössä erikoisluvalla. Ykköstyypin diabeteksen hoidossa se on kokonaan korvattava, kakkostyypillä peruskorvattava. Tyypin 1 diabeteksessa sillä on todettu saavutettavan parempi tasapaino vähemmillä hypoglykemioilla kuin NPH-insuliineilla. Kakkostyypin diabeetikoista glargiinin käyttäjillä on hypoglykemioita vähän vähemmän verrattuna NPH-insuliinin käyttäjiin. Glargiinista ei ole hyötyä niille tyypin 2 diabeetikoille, joilla glukoositasapaino on hyvä ja hypoglykemiakohtauksia NPH-insuliinilla hyvin vähän. Kerran päivässä pistettävänä sitä pidetään kuitenkin kätevämpänä kuin NPH-insuliinia. Se on NPH-insuliinia kalliimpaa, ja siitä ei ole turvallisuuden kannalta pitkän aikavälin kokemusta. NICE ei suosita glargiini-insuliinia tyypin 2 diabeetikoille rutiinikäyttöön. Glargiinia käytettäessä tarvitaan jokaiselle aterialle ja myös isommille välipaloille lyhytvaikutteinen ateriainsuliiniannos. Euroopan lääkevirasto EMEA tutkii glargiinin epäiltyä yhteyttä syöpäriskiin. Glargiini-insuliinin kemiallinen kaava on C267H404N72O78S6, moolimassa 6062,89 g/mol, CAS-numero 160337-95-1 ja ATC-koodi A10AE04. == Lähteet == == Aiheesta muualla == *Artikkeleita glargiinista, Suomen lääkärilehti *PubChem: Glargine *DrugBank: Insulin Glargine *Kyoto Encyclopedia of Genes and Genomes (KEGG): Insulin glargine Luokka:Diabeteslääkkeet
Setelirahoitus

Setelirahoituksella tai määrällisellä elvytyksellä (engl. quantitative easing, QE) tarkoitetaan rahapoliittista toimenpidettä, jossa keskuspankki ostaa markkinoilta erilaisia rahoitusinstrumentteja, kuten valtion velkakirjoja. Vastineeksi keskuspankki saa työnnettyä systeemiin rahaa. Määritelmiä setelirahoitus ja määrällinen elvytys voidaan myös pitää eri asioina, jolloin setelirahoitus tarkoittaa valtion menoja rahoittamista suoraan keskuspankista ja määrällinen keventäminen tarkoittaa, että keskuspankki ostaa markkinoilta valtion laskemia arvopapereita, eli lainaa valtiolle rahaa. Määrällinen keventäminen ei ole setelirahoitusta . Antti Suvanto Suomen Pankki, blogi 9.5.2014. Yksi setelirahoituksen heikkouksista on siinä, että yritykset ja kotitaloudet eivät halua (tai pysty) ottamaan enempää lainaa, kun talouden olosuhteet ovat huonot tai toimijat ovat jo ylivelkaantuneita.https://basicincome.org/news/2017/03/helicopter-money-basic- income-friends-or-foes/ Steve Eismanin mukaan setelirahoitus epäonnistui totaalisesti vastauksena finanssikriisiin 2008. Eismanin mukaan setelirahoitus ei kiihdyttänyt talouskasvua, vaan se aiheutti vain osakekurssien nousun pörssissä. Eisman kutsuu setelirahoitusta ”rahapolitiikaksi rikkaille ihmisille”.https://business.financialpost.com/news/economy/what-the-big- shorts-steve-eisman-thinks-of-the-financial-crisis-10-years-later Toukokuussa 2019 Charlie Munger sanoi, että eriarvoistuminen johtuu kansantalouden elvyttämiseen käytetystä setelirahoituksesta, joka aiheutti matalat korot ja pörssiosakkeiden hintojen nousun. Eriarvoistuminen Mungerin mukaan johtuu siitä että vain joillakin oli pörssiosakkeita joiden hinnat nousivat. Mungerin mielestä eriarvoisuus korjautuu itsestään ajan kuluessa.https://finance.yahoo.com/news/charlie-munger-inequality-go-away-by- itself-004621730.html ==Katso myös== *People's Quantitative Easing *Helikopteriraha == Lähteet == Luokka:Rahapolitiikka
Shawn Thornton

Shawn Thornton (s. 23. heinäkuuta 1977 Oshawa, Ontario, Kanada) on kanadalainen uransa lopettanut jääkiekkohyökkääjä. ==Ura== Thorntonin varasi Toronto Maple Leafs vuonna 1997. Hän pelasi Toronton organisaatiossa vain AHL:n farmijoukkue St. John's Maple Leafsissä. Toronto myi Thortonin syyskuussa 2001 Chicago Blackhawksiin, josta se sai vaihdossa Marty Wilfordin. Chicagossakin Thorton pelasi lähinnä farmijoukkue Norfolk Admiralsissa. Kesällä 2006 Chicago ei uusinut Thorntonin sopimusta ja hänestä tuli vapaa pelaaja. Hän solmi uuden sopimuksen Anaheim Ducksin kanssa heinäkuussa 2006. Hän voitti Stanley Cupin Anaheimin riveissä vuonna 2007. Heinäkuun 1. päivä 2007 hänestä tuli taas vapaa pelaaja, ja hän solmi sopimuksen Boston Bruinsin kanssa. Kaudella 2010-2011 hän voitti Bruinsin paidassa uransa toisen Stanley Cupn. Shawn Thornton ei ole sukua Joe Thorntonille eikä Scott Thorntonille. == Tilastot == 1995–1996 Peterborough Petes OHL 63 4 10 14 192 24 3 0 3 25 1996–1997 Peterborough Petes OHL 61 19 10 29 204 11 2 4 6 20 1997–1998 St. John's Maple Leafs AHL 59 0 3 3 225 — — — — — 1998–1999 St. John's Maple Leafs AHL 78 8 11 19 354 5 0 0 0 9 1999–2000 St. John's Maple Leafs AHL 60 4 12 16 316 — — — — — 2000–2001 St. John's Maple Leafs AHL 79 5 12 17 320 3 1 2 3 2 2001–2002 Norfolk Admirals AHL 70 8 14 22 281 4 0 0 0 4 2002–2003 Norfolk Admirals AHL 50 11 2 13 213 9 0 2 2 28 Chicago Blackhawks NHL 13 1 1 2 31 — — — — — 2003–2004 Norfolk Admirals AHL 64 6 11 17 259 8 1 1 2 6 Chicago Blackhawks NHL 8 1 0 1 23 — — — — — 2004–2005 Norfolk Admirals AHL 71 5 9 14 263 6 0 0 0 8 2005–2006 Norfolk Admirals AHL 59 10 22 32 192 4 0 0 0 35 Chicago Blackhawks NHL 10 0 0 0 16 — — — — — 2006–2007 Portland Pirates AHL 15 4 4 8 55 — — — — — Anaheim Ducks NHL 48 2 7 9 88 15 0 0 0 19 2007–2008 Boston Bruins NHL 58 4 3 7 74 7 0 0 0 6 2008–2009 Boston Bruins NHL 79 6 5 11 123 10 1 0 1 6 2009–2010 Boston Bruins NHL 74 1 9 10 141 12 0 0 0 4 2010–2011 Boston Bruins NHL 79 10 10 20 122 18 0 1 1 24 2011–2012 Boston Bruins NHL 81 5 8 13 154 5 0 0 0 0 2012–2013 Boston Bruins NHL 45 3 4 7 60 22 0 4 4 18 2013–2014 Boston Bruins NHL 64 5 3 8 74 12 0 1 1 4 2014–2015 Florida Panthers NHL 46 1 4 5 50 - - - - - 2015–2016 Florida Panthers NHL 50 1 4 5 80 4 0 0 0 2 2016–2017 Florida Panthers NHL 50 2 2 4 67 - - - - - NHL yhteensä 705 42 60 102 1103 105 1 6 7 83 ==Lähteet== * * Luokka:Kanadalaiset jääkiekkoilijat Luokka:Toronto Maple Leafsin varaamat pelaajat Luokka:Vuonna 1977 syntyneet Luokka:Elävät henkilöt
Hattulan kirkko

Hattulan kirkko voi tarkoittaa seuraavia kirkkoja: * Hattulan Pyhän Ristin kirkko, keskiaikainen tiilikirkko * Hattulan uusi kirkko * Tyrvännön kirkko Hattulan kunnassa
NPH-insuliini

NPH-insuliini on vuonna 1946 kehitettiin tullut pitkävaikutteinen insuliini. Sen kauppanimiä ovat Protaphane, Humulin NPH ja Insuman. NPH-insuliini annostellaan 2–3 kertaa vuorokaudessa. Sen lisäksi voidaan käyttää lyhytvaikutteista insuliinia ateriainsuliinina, jolloin NPH-insuliini voidaan annostella jopa 4 kertaa jotta saadaan mahdollisimman tasainen perusinsuliinivaikutus. Sitä käyttäessä saattaa esiintyä yöllisiä hypoglykemiakohtauksia. Se on kuitenkin pitkällä aikavälillä todettu turvalliseksi, ja se on hinnaltaan edullisempi kuin uudemmat lääkkeet, kuten glargiini. == Lähteet == Luokka:Diabetes
Odert Reinhold von Essen (nuorempi)

Odert Reinhold von Essen (16. tammikuuta 1755 Koiskalan kartano, Nastola – 11. tammikuuta 1837 Porvoo) oli suomalainen Suomen sodassa taistellut eversti, myöhemmin kenraalimajuri. Hän esiintyi henkilönä myös J. L. Runebergin Vänrikki Stoolin tarinoiden runossa Von Essenistä ja hänen Matti-rengistään. Von Essenin samanniminen isoisä oli everstinä Porin rykmentissä ja kaatui Napuen taistelussa 1714. Liittyi vapaaehtoisena Hämeen läänin jalkaväkirykmenttiin 1767. Varusmestari 1769, kevyen rakuunakaartin faanjunkkari eli lippujunkkari 1770 ja toinen adjutantti (sekundadadjutant) 1773, kornetti 1775, luutnantti 1779, kapteeni Uudenmaan rakuunarykmentissä 1780. Majuri Hämeen läänin rykmentissä 1787. Everstiluutnantti Hämeen läänin jääkäripataljoonassa 1792. Everstiluutnantti v. Essen tuli Padasjoen Maakesken kylän Anttilan sotilasvirkatalon (puustelli) haltijaksi 3.2.1794. Anttila oli tuolloin Hämeen läänin jalkaväkirykmentin jääkäripataljoonan esikunnan 1. Majurin virkatalo, joka oli hänen hallussaan 7.8.1809 – eli aina Suomen sodan loppupuolelle – asti. Von Essen ylennettiin everstiksi 25.5.1798, jolloin oli Hämeenlinnan jääkäripataljoonan komentaja. Suomen sodassa hän taisteli Yppärissä, Pyhäjoella sekä Siikajoella ja myöhemmin toimiessaan 6. prikaatin päällikkönä hän osallistui Alavuden, Salmin ja Oravaisten taisteluihin taisteluihin. Nimitetty kenraaliadjutantiksi 8.8.1809. Sodan päätyttyä syyskuussa 1809 von Essen sai eron Ruotsin armeijan palveluksesta 7.11.1809 samalla ylennettynä kenraalimajuriksi. Sittemmin hän asui Jakarin (Jackarby) kartanossa, jonka omistajaksi hän tuli avioiduttuaan Juliana Marianna Ramsayn kanssa. Von Essen oli naimisissa neljä kertaa: * 1793–1796 vapaaherratar Johanna Juliana von Fersenin kanssa, ei lapsia, puoliso kuoli 1796 * 1800–1812 Juliana Maria Ramsayn kanssa, viisi lasta, puoliso kuoli 1812. * 1813–1814 Ulrika Möllersvärdin kanssa, ei lapsia, liitto päättyi avioeroon jo 4 kuukauden jälkeen * 1814–1836 Fredrika Lovisa Boije af Gennäsin kanssa, kaksi lasta. Von Essenin vuonna 1850 syntynyt pojantytär näyttelijä Sigrid Sofia Matilda Elisabeth (Siri) von Essen oli jonkin aikaa naimisissa ruotsalaisen kirjailija August Strindbergin kanssa. == Lähteet == * Essen 1. Odert Reinhold von, Projekt Runeberg: Nordisk familjebok-tietosanakirja * Essen, Odert Reinhold von, Projekt Runeberg: Pieni Tietosanakirja 1925–1928] osa 1 * Pohjan Prikaatin killan sivut: vapaaherrallinen suku no 158 – von Essen sekä kreivillinen suku no 118 - von Essen * Ulrika Möllersvärdin elämäkerta Kansallisbiografiassa. ===Viitteet=== Luokka:Suomen sota Luokka:Suomalaiset kenraalit Luokka:Vänrikki Stoolin tarinoiden esikuvat Luokka:Vuonna 1755 syntyneet Luokka:Vuonna 1837 kuolleet
Astraaliprojektio

Astraaliprojektio eli astraalimatkailu tarkoittaa kehostapoistumiskokemuksen aikana tehtävää liikkumista. Liikkuminen sanotaan tehtävän niin sanotulla astraalikeholla, johon tietoinen mieli siirtyy fyysisestä kehosta.Crystalinks Metaphysical and Science Website Astraalikehon uskotaan matkaavaan astraalimaailmaan, joka peilaa fyysistä maailmaa.Astral Web Ruumiistapoistuminen tai astraaliprojektio on tuttu kokemus noin 14 %:lle ihmisistä.wiseGEEK: What is Astral Projection? Tieteellinen näkemys on, että astraaliprojektiossa on kyse selkounesta.Lucid Crossroads Kuten selkounessa, myös astraaliprojektiossa henkilö voi kontrolloida omia tekemisiään. Astraaliprojektion sanotaan olevan mahdollista sekä unitilassa ihmisen sitä tiedostamatta että tahdonvaraisesti.Astral Projection Astraaliprojektion mahdollisuutta tukevaa todistusaineistoa on vain vähän. Todisteina käytetään lähinnä ihmisten henkilökohtaisia todistuksia.The Skeptic's Dictionary: Astral Projection == Lähteet == Luokka:Parapsykologia
Henkiopas

Henkioppaat ovat yliluonnollisia olentoja, joiden uskotaan New Age -piireissä liikkuvan ihmisten rinnalla. Kyseessä on suosittu New Age -aihe.BellaOnline Väitetty kommunikaatio henkioppaiden kanssa on yleisesti ottaen telepaattista, ja yhteyden voi saada esimerkiksi meditoinnin aikana.Crystalinks Metaphysical and Science Website Useat nykyajan psyykikot ovat puhuneet henkioppaista, ja Sylvia Browne on julkaissut aihetta käsittelevän kirjan Contacting Your Spirit Guide (2005).Amazon.com Tunnettuja psyykikkoja, joilla on väitetty olevan henkioppaita, ovat muiden muassa Derek AcorahParanormalknowledge.com ja Rosemary Altea.Rosemary Altea: Proud Spirit == Katso myös == * Suojelusenkeli * Suojelushenki * Apuolento * Džinni == Lähteet == Luokka:New agen käytännöt
THRAK

THRAK on King Crimsonin yhdestoista studioalbumi. Levy oli King Crimsonin ensimmäinen yli kymmenen vuoden tauon jälkeen. King Crimson jatkoi muuten samalla kokoonpanolla kuin ennen taukoakin, mutta mukaan oli tullut myös kaksi uutta soittajaa: basisti Trey Gunn ja rumpali Pat Mastelotto. == Kappaleet == Musiikki King Crimson, sanat Adrian Belew. # # # # # # # # # # # # # # # == Kokoonpano == *Adrian Belew - laulu, kitara *Robert Fripp - kitara, mellotron *Trey Gunn - basso, chapman stick, taustalaulu *Tony Levin - basso, taustalaulu *Bill Bruford - rummut, perkussiot *Pat Mastelotto - rummut, perkussiot == Lähteet == Luokka:King Crimsonin albumit Luokka:Vuoden 1995 albumit
Huntingdon

Huntingdon on noin asukkaan kaupunki ja kunta (civil parish) Cambridgeshiren kreivikunnassa eteläisessä Keski-Englannissa, Great Ouse -joen pohjoisrannalla. Se sai kunnan arvon vuonna 1205 Juhana Maattoman määräyksestä, ja on nykyisin Huntingdonshiren aluehallinnon keskus. Se tunnetaan parhaiten Oliver Cromwellin synnyinpaikkana. Eräissä versioissa tarua Robin Hood oli Huntingdonin jaarli. == Alue == Kunta sijaitsee Great Ouse -joen pohjoisrannalla, Godmanchesteria vastapäätä ja lähellä lännessä olevaa St Ivesin kuntaa ja idässä olevaa Bramptonin kylää. Huntingdoniin kuuluu nykyään Hartfordin kylä sen itäpuolella ja Oxmoorin, Stukeley Meadowsin ja Hinchingbrooken alueet sen pohjois- ja länsipuolella. Godmanchesterin, Huntingdonin ja Bramptonin välillä sijaitsee Englannin suurin niitty, Portholme MeadowBramptonin kylä. Huntingdonin aluehallinnon verkkosivut. Viitattu 2009-07-06.. Se on kooltaan noin neliökilometrin kokoinen ja sen lajistoon kuuluu useita harvinaisia heinä-, kukka- ja sudenkorentolajeja. Lähistöllä, neljän kilometrin säteellä sijaitsee kolme RAF:n tukikohtaa: RAF Brampton, RAF Wyton ja RAF Alconbury, joista jälkimmäinen on nykyisin Yhdysvaltain ilmavoimien käytössä. Huntingdon on aiemmin ollut tunnettu useista kirkoistaan. Nykyään siellä sijaitsee vain neljä Englannin kirkon kirkkoa, jotka yhdessä läheisten Great Stukeleyn ja Little Stukeleyn kirkkojen kanssa muodostavat Huntingdonin seurakuntayhtymän, joka kuuluu Elyn hiippakuntaan. == Lähteet == == Aiheesta muualla == Luokka:Asutut paikat Cambridgeshiressä Luokka:Englannin kaupungit Luokka:Englannin kunnat
Tuomo Tikkanen

Tuomo Tikkanen on suomalainen erikoispsykologi ja psykoterapeutti, joka toimi Suomen psykologiliiton puheenjohtajana 22 vuotta vuosina 1994–2015. Hän toimi vuosina 1999–2007 myös alan eurooppalaisen kattojärjestön, Euroopan psykologiliittojen federaation (EFPA) puheenjohtajana. Rooleinsa kautta hän on osallistunut useasti psykologiaa tai psykologeja käsittelevään ammatilliseen tiedottamiseen ja keskusteluun julkisuudessa. ==Lähteet== ==Aiheesta muualla== * Tuomo Tikkanen YLE:n verkkosivuilla (yle.fi, hakusivu) * Tuomo Tikkanen Suomen psykologiyhdistyksen tiedotteissa (psyli.fi, hakusivu) * Potkut tulossa – mitä tehdä? (15.3.2014) (Heini Saraste, hyvaterveys.fi) Luokka:Suomalaiset psykologit Luokka:Suomalaiset psykoterapeutit Luokka:Syntymävuosi puuttuu Luokka:Elävät henkilöt
Hopeakettu (sarjakuvahahmo)

Hopeakettu on Marvel Comicsin sarjakuvissa esiintyvä fiktiivinen henkilö. Hopeakettu oli nuori ihminen ja Wolverinen rakastaja. Hän esiintyi ensimmäisen kerran Wolverine vol.2 lehden kymmenennessä osassa, jossa hänet nähdään kuolevan Sapelihampaan kynsissä. Hän kuitenkin selvisi hyökkäyksestä ja seuraavan kerran hänet nähtiin X-Tiimin jäsenenä sekä yhtenä Ase-X -projektin kokeilukappaleena. Myöhemmin Hopeakettu petti ryhmänsä ja liittyi terroristijärjestö Hydraan. Hahmo esiintyi vuonna 2009 valmistuneessa X-Men Origins: Wolverine -elokuvassa, jossa häntä näytteli Lynn Collins. Luokka:Kuvitteelliset salaiset agentit ja vakoojat Luokka:Marvel-universumin superroistot Luokka:Marvel-universumin supersankarit
Don Felder

Donald William Felder (s. 21. syyskuuta 1947 Gainesville, Florida) on yhdysvaltalainen muusikko, laulaja-lauluntekijä ja tuottaja, joka tunnetaan parhaiten urastaan Eagles-rockyhtyeen kitaristina. Hän liittyi Eaglesin kitaristiksi vuonna 1974. Felder levytti Eaglesissa neljä studioalbumia ja yhden livealbumin ennen kuin yhtye hajosi syviin erimielisyyksiin vuonna 1980. Yhtyeen hajottua Felder levytti 1980-luvulla yhden sooloalbumin ja työskenteli pääosin sessiomuusikkona. 14 vuoden tauon jälkeen Felder ja Eagles teki vuonna 1994 menestyksekkään paluun esiintymislavoille. Don Felder erotettiin yhtyeestä vuonna 2001 erimielisyyksien vuoksi, minkä seurauksena Felder ja Eaglesin keulahahmot Don Henley ja Glenn Frey ovat sittemmin puineet välejään oikeudenkäynneissä. ==Diskografia== === Live-albumit === * Eagles Lives (1980) * Hell Freezes Over (1994) ===Soolo=== *Airborne (1983) *Road to Forever (2012) *American Rock 'n' Roll (2019) == Aiheesta muualla == * * Epäviralliset fanisivut Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Vuonna 1947 syntyneet Luokka:Elävät henkilöt
Carroll Shelby

Carroll Hall Shelby (11. tammikuuta 1923 – 10. toukokuuta 2012) oli yhdysvaltalainen kilpa-autoilija ja kilpa-autojen suunnittelija. Shelby vaikutti yli 50 vuoden ajan autokilpailemiseen ja -suunnitteluun. Hän aloitti uransa 1950-luvulla kilpaillen Cad-Allardin, Aston Martinin ja Maseratin tiimeissä. Hän teki yli 16 nopeusennätystä näinä vuosina. Shelby voitti yhdessä Roy Salvadorin kanssa Le Mansin 24 tunnin kilpailun vuonna 1959 Aston Martinilla. Hän voitti Mount Washington Hillclimb Auto Racing -kilpailun vuonna 1956 tehden uuden nopeusennätyksen. Hän osallistui kahdeksaan F1-osakilpailuun kausilla 1958–1959. Hän oli parhaimmillaan neljäs Italian GP:ssä 1958 yhdessä Masten Gregoryn kanssa, mutta kumpikaan ei saavuttanut pisteitä johtuen jaetusta ajosta. Shelby perusti oman Shelby-American yrityksen vuonna 1959 lopetettuaan kilpailemisen. Hän rakensi ja suunnitteli yrityksessään kuuluisia ”Cobra”-autoja joissa oli Fordin moottorit. Hän suunnitteli autoja myös Dodge ja Oldsmobile yrityksille, joista muistettavin on Dodge Viper. Vuonna 2003 Shelby siirtyi Fordin tekniseksi neuvonantajaksi uuteen Ford GT -projektiinPerformance legend rejoins Ford CNN 2003. Shelby valittiin vuoden 1991 International Motorsports Hall of Fame‎enCarol Shelby, Inducted 1991 International Motorsports Hall of Fame ja Amerikan Moottoriurheilun Hall of Fameen vuonna 1992. Shelbylle tehtiin sydämensiirto vuonna 1990 ja munuaisensiirto 1996. Hän menehtyi keuhkokuumeeseen 10. toukokuuta 2012. Auto legend Carroll Shelby, father of Cobra, dies USA Today == Lähteet == Luokka:Autonsuunnittelijat Luokka:Yhdysvaltalaiset Formula 1 -kuljettajat Luokka:Le Mansin 24 tunnin ajon voittajat Luokka:Vuonna 1923 syntyneet Luokka:Vuonna 2012 kuolleet
Hap Sharp

James "Hap" Sharp (1. tammikuuta 1928 − 7. toukokuuta 1993) oli yhdysvaltalainen F1-kuljettaja. Hän osallistui kuuteen F1-osakilpailuun kausilla 1961–1964. Hän oli parhaimmillaan seitsemäs Meksikon GP:ssä 1963. Sharp suunnitteli yhdessä Jim Hallin kanssa Chaparral-urheiluautoja,Nick, Antero: Tämä on Chaparral, Joka Poika 15/1967 s. 231. joilla hän teki lukuisia ennätyksiä. Sharp teki itsemurhan vuonna 1993 henkilökohtaisten ongelmien vuoksi. ==Tilastot ja saavutukset F1-sarjassa== (avain) Vuosi Talli Malli Moottori 1 2 3 4 5 6 7 8 9 10 Sijoitus Pisteet 1961 'Hap' Sharp Cooper T53 Climax Straight-4 MON DUT BEL FRA GBR GER ITA USA 10 NC 0 1962 'Hap' Sharp Cooper T53 Climax Straight-4 DUT] MON BEL FRA GBR GER ITA USA 11 RSA NC 0 1963 Reg Parnell Racing Lotus 24 BRM V8 MON BEL DUT FRA GBR GER ITA USA Kesk. MEX 7 RSA NC 0 1964 Rob Walker Racing Team Brabham BT11 BRM V8 MON DUT BEL FRA GBR GER AUT ITA USA NC MEX 13 NC 0 ==Lähteet== Luokka:Yhdysvaltalaiset Formula 1 -kuljettajat Luokka:Itsemurhan tehneet Luokka:Vuonna 1928 syntyneet Luokka:Vuonna 1993 kuolleet
Despised Icon

Despised Icon on kanadalainen deathcoreyhtye. Se perustettiin Montrealissa vuonna 2001. Yhtye on julkaissut neljä täyspitkää albumia, kolme EP-levyä ja yhden DVD:n.Encyclopaedia Metallum Viitattu 8.9.2015. Despised Icon tunnetaan kahdesta laulajastaan, joista Alexandre Erian käyttää murina- ja kirkumistekniikkaa ja Steve Marois murinalaulun lisäksi deathcore -tyylille ominaista, sian vinkumiselta kuulostavaa tekniikkaa (). Yhtye laulaa englanniksi ja ranskaksi. Despised Icon ilmoitti 7. huhtikuuta 2010 hajoavansaDESPISED ICON MySpace Musiikissa (7.4.2010). Viitattu 2.7.2010. kahdeksan vuoden aktiivisuuden jälkeen. Yhtye ei kuitenkaan peruuttanut elokuista Euroopan-kiertuettaan, vaan aikoi sen lisäksi pitää syys-lokakuussa viimeisen Pohjois-Amerikan -kiertueensa. DESPISED ICON MySpace Musiikissa (26.5.2010). Viitattu 2.7.2010. Vuonna 2016 yhtye teki paluun ja julkaisi uuden albumin Beast 22. heinäkuuta 2016 Nuclear Blast-levy-yhtiön kautta. == Jäsenet == === Nykyiset === * Alexandre Erian – laulu, aiemmin rummut * Steve Marois – laulu * Éric Jarrin – kitara * Ben Landreville – kitara * Max Lavelle – basso * Alex Pelletier – rummut === Entiset === * Marie-Hélène Landry – laulu * Al Glassman – kitara * Yannick St-Amand – kitara * Sebastien Piché – basso == Diskografia == === Albumit === * * * * * * === EP:t === * * (split -EP Ion Dissonancen kanssa) * (split -EP Bodies in the Gears of the Apparatusin kanssa) === DVD:t === * == Lähteet == == Aiheesta muualla == * Luokka:Kanadalaiset death metal -yhtyeet Luokka:Deathcore-yhtyeet
Sylvi (albumi)

Sylvi on näyttelijä Sylvi Salosen ja Boss Orkesterin vuonna 1991 ilmestynyt konserttitaltiointi. Konserttitaltiointi on nauhoitettu Tampere-talossa 4. syyskuuta 1991. ==Kappaleet== # Huuleni suutelevat niin kuumasti # Ihmeellinen yö # Kuolleet lehdet # Moskovan valot # Ystävän laulu # Kaunis valhe # Bel-Ami # Itke en lemmen tähden # Troikka / Kaksi kitaraa # Mustat silmät # Eihän maailma siihen kaadu # Amor # Elämäni on lauluni # Olen onnenpoika # Warshavianka ==Lähteet== Luokka:Vuoden 1991 konserttitallenteet Luokka:Suomalaiset iskelmäalbumit
Vesisänky

thumb|Vesisänky. Vesisänky on vuodetyyppi, jonka patja on täytetty vedellä. Vesitäytetty patja muotoutuu nukkujan vartalon mukaan, jolloin ihoon kohdistuva paine vähenee ja verenkierto paranee. Vesisängyn veteen lisätään aineita, jotka estävät biokasvuston kasvun vedessä. Vesisänkyjen suosio oli parhaimmillaan 1970–1980-luvuilla, minkä jälkeen niiden suosio on vähentynyt. Suomessa vesisängyn suosion huippu osui 1980-luvun jälkipuoliskolle. Vesisängyn patjaan kuuluu sähkökäyttöinen vedenlämmitin, jotta ihmisellä olisi nukahtaessa miellyttävä olo eikä nukkuessa ruumiin lämpötila laskisi liiaksi. Vesisängyn ominaisuuksiin kuuluvat veden hydrauliset ominaisuudet. Kun ihminen vaihtaa asentoa tai toinen ihminen tulee vuoteelle, se aiheuttaa patjan vesimassaan aaltoliikettä. Tätä aaltoilua on pyritty vähentämään vesisängyissä patjan sisäisillä väliseinillä ja lokeroinnilla. Vesisängyn haittoihin lasketaan vuotovaara tai rikkimenovaara. Patjojen mukana toimitetaan yleensä paikkaussarja. Vesisänky on työläs tyhjentää, mikä tekee vuodetyypistä varsinkin muutoissa epäkäytännöllisen. ==Historiaa== Ensimmäisen vesisängyn patentoi brittilääkäri William Hooper vuonna 1883 vähentämään vuodepotilaiden makuuhaavoja. 1900-luvun alussa tieteiskirjailija Robert Heinlein kuvaili veden päällä nukkumista romaaneissaan. Suosio lähti todelliseen nousuun, kun vuonna 1968 Charles Prior Hall suunnitteli vedellä täytetyn, vinyylimuovista valmistetun sängyn opinnäytetyönä San Franciscon valtionyliopiston muotoilutiedekunnassa. Vesisängystä tuli 1970–1980-luvuilla yksi seksuaalisen vapautumisen ja elintason kasvun tunnusmerkeistä länsimaiden suurille ikäluokille. 1970-luvun alussa se levisi ensin loistohotellien parhaisiin sviitteihin. Time-lehti kertoi 1971 Playboyn kustantajan Hugh Hefnerin hankkineen tasmanialaisen opossumin turkiksella päällystetyn king size -vesisängyn. Vahvasti seksuaalisviritteinen ja vesisängyn statussymbolimerkitystä korostanut markkinointi aiheutti 1990-luvulle tultaessa yhdessä vesisänkyjen epäkäytännöllisten ominaisuuksien kanssa vastareaktion, ja vuodetyyppi meni pois muodista. Vesisänky todisti kuitenkin kuluttajien avoimuuden nukkumiseen liittyville innovaatioille ja teki tilaa esimerkiksi Tempur-patjan kaltaisille seuraavan sukupolven sänkykeksinnöille. ==Lähteet== Luokka:Vuoteet
John Vickery

John Vickery (s. 4. marraskuuta 1950 Alameda, Kalifornia) on yhdysvaltalainen näyttelijä. Televisiosarjassa Babylon 5 Vickery esitti hahmoja Neroon ja Mr. Welles. Hän on myös näytellyt Gul Rusotia kolmessa Star Trek: Deep Space Nine -sarjan jaksossa. Leijonakuningas-elokuvan Broadway-musikaaliversiossa Vickery näytteli Scaria. Muita Broadway-näytelmiä, joissa Vickery on esiintynyt, ovat muun muassa The Sisters Rosenweig, The Real Thing ja Eminent Domain. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1950 syntyneet Luokka:Elävät henkilöt
No Class

No Class on brittiläisen heavy metal -yhtyeen Motörheadin toinen single albumilta Overkill. Se julkaistiin alun perin 7" vinyylisinglenä. Single on julkaistu kolmella erilaisella kansikuvalla. Kannet sisältävät kuvat joko Lemmystä, Eddie Clarkesta tai "Philthy Animal" Taylorista. Singlen B-puolena oli "Like a Nightmare", joka on julkaistu joillakin Overkillin uusintapainoksilla. 1982, osana EPtä Stand by Your Man jossa oli mukana myös Motörhead, punk/metal-yhtye Plasmatics versioi kappaleen "No Class". Syyskuussa 1982 Lemmy, Philthy ja Brian Robertson olivat Richard Skinnerin haastateltavina BBC Radio 1:sen `Saturday Live´-showssa. Yhtye esitti myös kappaleet "Stand by Your Man", "Go To Hell" ja "No Class". Vuoden 1998 livealbumilla Everything Louder Than Everyone Else, ennen "No Classin" soittamista, Lemmy ilmoittaa, että haluaisi omistaa kappaleen hänen pitkäaikaiselle ystävälleen Wendy O. Williamsille, joka oli tehnyt itsemurhan kuukautta aiemmin. Kappaleen riffi kuulostaa melkein samanlaiselta kuin ZZ Topin kappaleessa "Tush." == Kappaleet == # No Class (säv. Lemmy Kilmister, Eddie Clarke, Phil Taylor) # Like a Nightmare (säv. Lemmy Kilmister, Eddie Clarke, Phil Taylor) == Kokoonpano == * Lemmy Kilmister – basso, laulu * Eddie Clarke – kitara, taustalaulu * Phil Taylor – rummut Luokka:Vuoden 1979 kappaleet Luokka:Motörheadin kappaleet
Kirkon ja valtion erottamispyrkimykset Suomessa

Kirkon ja valtion erottamispyrkimykset Suomessa koskee Suomen evankelis- luterilaisen kirkon ja Suomen ortodoksisen kirkon erottamista valtiosta. Suomen luterilaista ja ortodoksista kirkkoa on kutsuttu valtionkirkoiksi, itseään kirkot sen sijaan kutsuvat kansankirkoiksi. Arvostelijoiden mukaan kirkon ja valtion suhdetta voidaan luonnehtia valtiokirkolliseksi, koska valtion ja kirkon väliset liitokset ovat niin voimakkaita Viittaus teokseen . Mikään Suomen merkittävistä poliittisista puolueista ei nykyään aktiivisesti aja kirkon ja valtion täydellistä erottamista toisistaan. == Historiaa == Prometheus-seuran vuonna 1907 julkaisemassa esitelmässä professori Edvard Westermarck sanoi: ”Eikö olisi jo aika meidänkin kansamme yhteiskunnan, siveyden ja uskonnon nimessä säätää, että täydellinen uskonvapaus on oleva, että mitään erityisesti etuoikeutettua uskontoa ei saa yhteiskunnassa olla olemassa, että kirkko on erotettava valtiosta?” Suomen Sosialidemokraattisen Puolueen vuoden 1903 Forssan ohjelmassa todettiin: Vuonna 1923 voimaan tullut uskonnonvapauslaki antoi uskonnottomille täydet kansalaisoikeudet.Ilkka Niiniluoto: Ateismi. Teoksessa Vaatimus valtion ja kirkon erottamisesta ei kuitenkaan toteutunut. Kirkko ja valtio -komitea selvitti kirkon ja valtion suhdetta 1972–1977 luterilaisen kirkon toivomuksesta.* Komitea oli mietinnössään pääosin yksimielinen luterilaisen kirkon vuoden 1970 vastaavan komitean kanssa. Komitea katsoi, että kirkkojen ja valtion välinen suhde tulisi säilyttää ennallaan. Vuonna 1993 tehtiin kirkkolain uudistus ja 1995 hallitusmuodon perusoikeusuudistus.Noppa, Pauli: ”Valtiokirkon hallinnollis- lainsäädännöllinen asema ja muutoksen mahdollisuus”, teoksessa Suomen perustuslaki toteaa, että evankelis-luterilaisen kirkon järjestysmuodosta ja hallinnosta säädetään kirkkolaissa. Suomen ortodoksista kirkkoa koskee Laki ortodoksisesta kirkosta. Muun muassa Vapaa-ajattelijain liiton mielestä kirkoilla ei tule olla julkisoikeudellista asemaa eikä mitään erioikeuksia. == Katso myös == * Kirkkojen ja valtion suhde Suomessa * Uskonnottomuus Suomessa * Kirkkolainsäädäntö * Kirkko-oikeus * Uskonrauhan rikkominen == Lähteet == Erottamispyrkimykset
Robert Rusler

Robert Rusler (s. 20. syyskuuta 1965 Fort Wayne, Indiana) on yhdysvaltalainen näyttelijä. Ruslerin ensimmäinen elokuvaesiintyminen tapahtui vuoden 1985 komediassa Lisa – unelmien nainen, jossa hän esitti Maxia. Hänet tunnetaan myös roolistaan Ron Gradyna samana vuonna ilmestyneessä kauhuelokuvassa Painajainen Elm Streetillä 2 – Freddyn kosto. Ruslerin parhaiten tunnettu televisiorooli on Warren Keffer sarjan Babylon 5 toisella tuotantokaudella (1994–1995). Rusler on myös tehnyt vierasrooleja muun muassa sellaisissa televisiosarjoissa kuin The Facts of Life, Kasvottomat sotilaat, Ratkaisija, 24, NCIS Rikostutkijat ja Star Trek: Enterprise. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1965 syntyneet Luokka:Elävät henkilöt
Profeetta Elian kirkko

Profeetta Elian kirkko voi viitata muun muassa seuraaviin kirkkoihin: * Profeetta Elian kirkko, Iisalmi, Suomi * Profeetta Elian kirkko, Ilomantsi, Suomi * Profeetta Elian kirkko (Hietaniemen hautausmaan kirkko), Helsinki, Suomi * Profeetta Elian kirkko, Lieksa, Suomi * Profeetta Elian kirkko, Thessaloniki, Kreikka * Profeetta Elian kirkko, Viipuri, Venäjä
Hollywood (täsmennyssivu)

Hollywood voi tarkoittaa seuraavia asioita: == Paikat == === Yhdysvallat === * Hollywood, Los Angelesin kaupunginosa, joka on myös antanut nimensä koko Yhdysvaltain elokuvateollisuudelle * Hollywood, kaupunki Alabamassa * Hollywood, kaupunki Floridassa * Hollywood, paikka Marylandissa * Hollywood, paikka Missourissa * Hollywood, kaupunki Etelä-Carolinassa * Hollywood, alue Memphisissä Tennesseessä * Hollywood, alue Portlandissa Oregonissa === Eurooppa === * Hollywood, alue Birminghamissa * Hollywood, kylä Wicklow’n kreivikunnassa == Media == === Elokuvat === * Hollywood, elokuva vuodelta 1923 * Hollywood, minisarja vuodelta 2020 === Musiikki === * "Hollywood", Madonnan kappale * "Hollywood", Jay-Z:n kappale * Hollywood, Circlen albumi * Hollywood Records, levy-yhtiö === Kirjallisuus === * Hollywood, Charles Bukowskin romaani vuodelta 1989 == Henkilöt == * Hollywood Fats, blues-kitaristi * Jesse James Hollywood, yhdysvaltalainen huumekauppias ja elinkautisvanki * Matt Hollywood, yhdysvaltalainen muusikko * Thomas "Hollywood" Henderson, yhdysvaltalainen amerikkalaisen jalkapallon pelaaja == Muut == * Hollywood, ohjelmointikieli
Teuvan rauniokirkko

Teuvan rauniokirkko on Etelä-Pohjanmaalla sijaitsevan Teuvan seurakunnan entinen, vuonna 1863 rakennettu kirkko, joka tuhoutui tulipalossa tammikuussa 1950. Rauniokirkon kuoriosa ja sakaristo on kunnostettu kaikkien entisten kirkkojen muistomerkiksi. Rauniokirkolla järjestetään iltakirkkoja, konsertteja ja jouluaaton hartauksia. Teuvan nykyinen kirkko on rakennettu 1953, ja sen on suunnitellut arkkitehti Elsi Borg. == Lähteet == == Aiheesta muualla == * Kuvia ja tietoa Teuvan rauniokirkosta Rauniokirkko Luokka:Suomen kirkonrauniot Luokka:Etelä-Pohjanmaan historia Luokka:Suomen 1860-luvulla rakennetut kirkot
Gavin Hood

Gavin Hood (s. 12. toukokuuta 1963 Johannesburg) on eteläafrikkalainen elokuvaohjaaja, käsikirjoittaja, tuottaja ja näyttelijä, joka tunnetaan parhaiten Oscar-palkitun Tsotsin ohjaajana ja käsikirjoittajana. Muita hänen ohjauksiaan ovat esimerkiksi Rendition – poikkeuksellinen luovutus (2007) ja X-Men Origins: Wolverine (2009). ==Filmografia== ===Ohjaajana=== Vuosi Nimi 1998 The Storekeeper 1999 A Reasonable Man 2001 In Desert and Wilderness 2005 Tsotsi 2007 Rendition – poikkeuksellinen luovutus 2009 X-Men Origins: Wolverine 2013 Ender's Game 2015 Eye in the Sky ===Näyttelijänä=== Vuosi Nimi Rooli 1991 Curse III: Blood Sacrifice Robert 1991 American Kickboxer Ken 1992 The Sheltering Desert Willi 1994 Project Shadowchaser II Tieg 1995 Kickboxer 5 Saksalainen mestari 1996 Rhodes Frank Johnson 1996 Human Timebomb Mike 1998 Beings Tohtori 1998 Operation Delta Force 2: Mayday Sparks 1999 A Reasonable Man Sean Raine 1999 Traitor's Heart Roberts 1999 Operation Delta Force 3: Clear Target Sparks 2004 In Enemy Hands Akilleksen kapteeni 2004 King Solomon's Mines Bruce McNabb ===Käsikirjoittajana=== Vuosi Nimi Muuta 1993 52 Regent East Televisiosarja 1998 The Storekeeper 1999 A Reasonable Man 2001 In Desert and Wilderness 2005 Tsotsi 2007 Rendition ==Aiheesta muualla== * Luokka:Eteläafrikkalaiset elokuvakäsikirjoittajat Luokka:Eteläafrikkalaiset elokuvaohjaajat Luokka:Eteläafrikkalaiset näyttelijät Luokka:Vuonna 1963 syntyneet Luokka:Elävät henkilöt
Around the World Live

Around The World Live on Deep Purplen videotallenne, joka julkaistiin vuonna 2008. == Kokoonpano == *Don Airey (koskettimet) *Jon Lord (koskettimet) *Steve Morse (kitara) *Roger Glover (bassokitara) *Ian Paice (rummut) *Ian Gillan (laulu/lyömäsoittimet) == Sisältö == DVD-videotallenne sisältää yhteensä neljä levyä: CD4: Levyssä 4 on dokumentti, jossa haastatellaan bändiä vuonna 2002. CD3: Levyssä UK 2002 pidetään kosketinsoittajan, Jon Lordin jäähyväiset, koska hänellä on polvivamma. Kappaleissa Smoke On The Water ja Highway Star soittaa sekä Don Airey että Jon Lord. CD2: Levyssä Total Abadon 1999 bändi esittää keikan Australian Abadonissa. CD1: Levyssä Bombay Calling soitetaan Lazy-biisi sisältäen Ian Paicen rumpusoolon. Levyn sisältö on vuosilta: 1995 Bombay (CD 1, 2 keikkaa) , 1999 Abadon (CD 2), 2002 UK (CD 3) ja 2002 Haastattelu (CD 4). ==Lähteet== Luokka:Deep Purplen videot
Fiona Graham

thumb|Sayuki soittamassa huilua. Fiona Caroline Graham, taiteilijanimeltään Sayuki (16. syyskuuta 1961 – 26. tammikuuta 2023) oli antropologi ja ensimmäinen perinteisen geishakoulutuksen läpikäynyt länsimaalainen geisha. Graham väitteli sosiaaliantropologian tohtoriksi Oxfordin yliopistossa, ja hän erikoistui japanilaiseen yhteiskuntaan. Hän asui Japanissa ja valmistui Keion yliopistosta.Japan timesThe Independent Au ==Geisha-ura== Graham debytoi geishana joulukuussa 2007 nimellä Sayuki. Hän esiintyi haastatteluissa ”ensimmäisenä valkoihoisena geishana”, mikä ei pidä paikkaansa, koska Liza Dalby työskenteli geishana ennen Grahamia. Dalby ei kuitenkaan käynyt läpi perinteistä koulutusta, debytoinut muodollisesti tai työskennellyt geishajärjestön alaisena kuten Graham. Graham työskenteli geishana Asakusassa, joka on yksi Tokion kuudesta geisha-alueesta. Helmikuusta 2011 lähtien Graham ei ollut enää Asakusan geishajärjestön hyväksymä, joskin hän jatkoi työskentelyään geishana. == Lähteet == == Aiheesta muualla == * Sayukin virallinen sivusto (arkistoitu versio) Luokka:Antropologit Luokka:Australialaiset elokuvaohjaajat Luokka:Australialaiset tieteilijät Luokka:Vuonna 1961 syntyneet Luokka:Vuonna 2023 kuolleet Luokka:Geishat
Galois’n moduli

Galois’n moduli on algebrallisessa lukuteoriassa Galois’n ryhmään G liittyvä moduli. Yhtäpitävästi Galois’n ryhmään G liitetään ryhmärengas R[G], missä R on rengas. Yleisesti termi Galois’n esitys on synonyymi Galois’n modulille. Tästä on monia erikoistapauksia. Ryhmä G voi olla ääretön proäärellinen Galois’n ryhmä ja äärellinen Galois’n laajennus L/K. Luokka:Algebrallinen lukuteoria Luokka:Galois’n teoria
Pikachun loma

Pikachun loma (, ) on lyhytelokuva, joka ilmestyi ensimmäisen Pokémon- elokuvan, Mewtwon vastaiskun mukana. Se oli ensimmäinen Pikachu-lyhytelokuva. ==Juoni== Pikachun loma kertoo siitä, kun Ash, Misty ja Brock päästävät Pokémoninsa koko päiväksi ns. Pokemonien leikkipuistoon. Se on suuri alue, jossa Pokémoneilla on lupa temmeltää. Pikachu, Squirtle, Bulbasaur ja Psyduck hoitavat alussa Mistyn Togepia, joka itkee ja parkuu. Lopulta Pokémonit saavat Togepin nukkumaan Bulbasaurin avulla. Sitten paikalle ilmestyy Pokémon-jengi, johon kuuluvat Raichu, Cubone, sekä kaksi uutta toisen sukupolven Pokémonia Marill ja Snubbull. He mekastavat ja herättävät Togepin, joka saa toiset vihaiseksi. Togepi lähtee hoipertelemaan omille teilleen Pikachu kintereillään, samalla kun Bulbasaur ja Squirtle kinaavat Pokémon-jengin kanssa. Pikachun mielestä riiteleminen ei ole hyvä juttu, mutta sen mieli muuttuu, kun Raichu pelottaa sähköllään Togepia, ja käräyttää lopulta Pikachun. Pokémonit ottavat mittaa toisistaan. Squirtle ui kilpaa Marillin kanssa, joka voittaa, ja Pikachu sekä Raichu lähtevät juoksemaan sähköiset posket kiinni toisissaan. He juoksevat muun muassa päin Rakettiryhmän Weezingiä, Arbokia sekä Meowth'ta sekä Ashin Charizardin hännän päältä. Se hermostuu ja pysäyttää kinaavat kaksikon. Ylpeänä Charizard lentää ilmaan tulta syösten, mutta ajautuu päin kiipeilytelineitä, jotka hajoavat. Lopulta Charizardin pää juuttuu yhteen telineeseen. Yhdessä Ashin, Mistyn ja Brockin Pokémonit alkavat kiskoa epätoivoista Charizardia irti, mutta se ei onnistu. Vieressä Pokémon-jengi nauraa, mutta Pikachu menee niiden luo, ja pyytää apua. Kaikki paitsi Cubone menevät auttamaan, sillä Cubonet ovat tunnettuja siitä, ettei niitä juurikaan kiinnosta muiden auttaminen. Lopulta myös Cubone menee auttamaan, ja Pokémonit saavat Charizardin irti. Ilkeä Pokémon-jengikin tajuaa, että yhteistyöllä kaikki sujuu, varsinkin kun Pokémonit vielä yhteisvoimin korjaavat hajonneet kiipeilytelineet ja pitävät niissä hauskaa. Ilta hämärtyy ja Ash, Misty ja Brock palaavat noutamaan Pokémoninsa. Kaikkien lähdettyä Pikachu vielä kiittää Pokémon-jengiä, ja palaa sitten onnellisena Ashin luokse. ==Äänirooleissa== ===Suomenkieliset äänet=== ==Aiheesta muualla== *Pikachun loma - Bulbapedia *Pikachun loma - Serebii.net Luokka:Lyhytelokuvat Luokka:Pokémon-elokuvat
Harmaakaljumesikot

Harmaakaljumesikot (Melipotes) eli aiemmalta nimeltään kaljunaamamesikot on mesikkojen heimoon kuuluva varpuslintusuku. Kaljunaamamesikkojen sukuun kuuluu BirdLife Suomen luokittelussa 4 lajia. Neljäs laji, fojankaljumesikko Melipotes carolae, löydettiin Uudesta-Guineasta vasta vuonna 2005Final Frontier: Newly discovered species of New Guinea (1998 - 2008), s. 34 . == Kaljunaamamesikoihin kuuluvat lajit == * Arfakinkaljumesikko (M. gymnops) * Fojankaljumesikko (M. carolae) * Harmaakaljumesikko (M. fumigatus) * Huoninkaljumesikko (M. ater) == Lähteet == *ITIS: Melipotes === Viitteet === Luokka:Mesikot